7 huncutság, aminek a legtöbb pasi nem tud ellenállni - Nő és férfi | Femina
Most megtudhatod, mit, hogyan és miért akar igazán a férfi a hálószobában.
A férfiak és a nők nagyon sokban különböznek, fel sem lehetne sorolni mindent, de a nagy különbségek csak szebbé teszik, amikor egy férfi és egy nő közt létre jön a harmónia. Mégis, a hálószobában nem mindig előnyös, ha a két fél nincs egészen tisztában azzal, hogy mit is szeretne a másik.
Ebben szeretnénk segíteni neked a cikkünkkel, mely összefoglalja, mi az a hét dolog, amiről talán nem is sejted, hogy fontos, vagy miért fontos a férfiak számára az ágyban.
Kell a dicséret
Mindenkinek jólesik, így a férfiaknak is, ha dicsérik őket. Az együttlét előtt mondd el neki, milyen férfiasnak, jóképűnek találod, mennyire tetszik neked a kedvenc testrésze, utána pedig adj visszajelzést neki, hogy például mi volt, amit nagyon jól csinált.
A pasiknak rengeteg szexfantáziájuk van, de azokat csak kevesen merik megosztani a párjukkal, mert félnek a fogadtatástól. Légy nyitott a párod vágyaira és fantáziáira! Érd el, hogy megnyíljon, és ha megtette, tiszteld meg azzal, hogy bármit is mond, nem neveted vagy csúfolod ki. Ha neked is van kedved hozzá, valósítsátok meg a dolgot!
Bár a legérzékenyebb pontjuk a nadrágjukban hordják, nem szabad, hogy a kényeztetést, amit a párodnak adsz, csak ide korlátozd. Persze részesítsd előnyben ezt a területet, de ne felejtkezz el a különböző erogén zónákról sem, amelyek a férfitesten ugyanúgy megtalálhatók, mint a nőin.
A férfiak szeretik, ha a partnerük mond egy-két feltüzelő szót szex közben. Ezek lehetnek egészen pajzán szavak, melléknevek - például erős, kemény, finom -, de akár csak utasítások is, hogy mit hogyan szeretnél, hogy csináljon a párod, vagy te mit akarsz vele csinálni.
Ne felejtkezz el az őszinteségről sem. Mindig mondd ki az igazságot a párodnak! Fogalmazz finoman, de add tudtára, mi az, ami esetleg nem volt olyan jó. Ami pedig még fontosabb, sohase színleld az ágyban, hogy jó neked, miközben nem. Magadat és a párodat is becsapod vele.
A pasik - megkockáztatva - mindegyike szeret néha pornófilmet nézni, sőt, vannak, akik még egyfajta ráhangolódásként a párjukkal is szívesen megnéznének egy-egy ilyen jelenetet szex előtt. Ettől - egy bizonyos szintig - nem kell kiborulni, féltékenynek lenni a színésznők idomaira, vagy hasonlók. Ez az egész csak egy eszköz és vizuális élmény a pasiknak.
Ehhez a legtöbb nő szégyenlős, pedig a helyzet az, hogy a férfiak odavannak érte. Így aztán érdemes bevállalni. Hidd el, hogy a párodat teljesen el fogod bűvölni, és nem az esetleges alkati vagy bőrhibákat fogja figyelni. Még az is lehet, hogy te is ráérzel az ízére, amint meglátod a párod megbabonázott tekintetét.